**IZVJEŠĆE**

**Županijsko natjecanje – izložbe učenika osnovnih i srednjih škola iz područja vizualnih umjetnosti i dizajna LIK 2021.**

Osnovna škola Kaštanjer Pula bila je domaćin Županijskog natjecanja - izložbe učenika osnovnih i srednjih škola iz područja vizualnih umjetnosti i dizajna LIK 2021.

Na ovoj su razini natjecanja sudjelovali učenici osnovnih i srednjih škola koji su ostvarili najbolje rezultate na školskim natjecanjima (1A i 2A kategorija).

Županijsku razinu natjecanja organiziralo je Županijsko povjerenstvo čiji je zadatak bio selektiranje likovnih radova učenika. Na Županijsko natjecanje pristiglo je ukupno 125 radova, od toga 112 iz osnovnih i 13 radova iz srednjih škola Istarske županije.

Prvi se sastanak organizacijskog povjerenstva održao u virtualnom okruženju, a svi kasniji dogovori odvijali su se telefonskim putem i virtualno, u aplikaciji *Team*s.

Tema ovogodišnjeg Natjecanja–izložbe učenika osnovnih i srednjih škola iz područja vizualnih umjetnosti i dizajna ‒ LIK 2021. bila je **PORTRET I AUTOPORTRET**.

1. Kategorija 1A- osnovne škole

Za učenike osnovnih škola, od 5. do 8. razreda, tema poticaja bila je **hrvatska folklorna i tradicijska etnografska baština**. Učenici su trebali samostalno kreirati ornament u boji u grafičkoj tehnici visokog tiska, *kolagrafija*, koristeći materijale i plohe različitih reljefnih površina/tekstura ili digitalni crtež u jednoj od besplatnih aplikacija za crtanje.

1. Kategorija 2A – srednje škole

Za učenike srednjih škola tema poticaja bila je **Ljudsko tijelo u umjetnosti**.

Učenici su trebali izraditi portret ili autoportret korištenjem likovnih tehnika crtanja, slikanja ili video uratka. Zadatak se zasnivao na promišljanju ideje i optimalnim pretpostavkama za realizaciju te ideje, uključujući istraživački rad, iskustvo i kreativni potencijal.

Županijsko prosudbeno povjerenstvo odabralo je deset radova u kategoriji osnovnih škola i pet radova u kategoriji srednjih škola za Županijsko natjecanje - izložbu.

Virtualna izložba odabranih likovnih radova 1A i 2A kategorije nakon provedenog županijskog natjecanja može se pogledati na mrežnoj stranici: <https://www.artsteps.com/view/6055e6f7774f858750d6fa56/?currentUser>

Video uradak učenika 4. razreda Arjana Đurđevića, SŠ Vladimir Gortan Buje; mentorica Nataša Bezić, prof. mentor, može se pogledati na poveznici:

[https://onedrive.live.com/?authkey=%21ACppgXQaJeArACw&cid=92277EF0A3FB9705&id=92277EF0A3FB9705%215275&parId=92277EF0A3FB9705%215269&o=OneUp](https://onedrive.live.com/?authkey=!ACppgXQaJeArACw&cid=92277EF0A3FB9705&id=92277EF0A3FB9705!5275&parId=92277EF0A3FB9705!5269&o=OneUp)

Video uradak nije bilo moguće postaviti na izložbu u obliku videa jer je zauzimao više od maksimalnih 4 MB koliko se može spremiti u programu *Artsteps.*

Nakon provedenog županijskog natjecanja na državnu se razinu dostavljaju maksimalno tri rada 1A i tri rada 2A kategorije. Ove godine se na državnu razinu dostavljaju samo fotografije radova, a ne radovi u fizičkom obliku kao što je bilo proteklih godina.

**Članovi Županijskog prosudbenog povjerenstva bili su:**

1. Denis Sardoz, prof. mentor, Škola primijenjenih umjetnosti i dizajna Pula - predsjednik
2. Dr. sc. Noel Šuran, OŠ Svetvinčenat - član
3. Nevena Starčević, prof. LK, OŠ Kaštanjer Pula - član

Popis odabranih radova za izložbu:

**Kategorija 1A - osnovne škole**

|  |  |  |  |  |
| --- | --- | --- | --- | --- |
|  | UČENIK/ICA | RAZRED | ŠKOLA | MENTOR |
| 1. | Ivona Baćac | 6. razred | OŠ Vladimira Nazora Potpićan | Eni Blašković |
| 2. | Izabel Versa | 5. razred | OŠ Milana Šorga Oprtalj | Marina Dželalija Jakominić |
| 3. | Monika Maružin | 8. razred | OŠ Marčana | Elena Vitasović |
| 4. | Mery Veznaver | 8. razred | OŠ Mate Balota Buje | Nataša Bezić |
| 5. | Rebeka Goleš | 8. razred | OŠ Tar – Vabriga, Tar | Marina Dželalija Jakominić |
| 6. | Lana Košara | 8. razred | OŠ Petra Studenca Kanfanar | Elena Vitasović |
| 7. | Enea Vidulin | 5. razred | OŠ Petra Studenca Kanfanar | Elena Vitasović |
| 8. | Sara Kovačić | 6. razred | OŠ Ivan Goran Kovačić Čepić | Eni Blašković |
| 9. | Anđelina Videc | 8. razred | OŠ Milana Šorga Oprtalj | Marina Dželalija Jakominić |
| 10. | Maja Ardalić | 8. razred | OŠ Vladimira Gortana Žminj | Karin Milotić |

**Kategorija 2A - srednje škole:**

|  |  |  |  |  |
| --- | --- | --- | --- | --- |
|  | UČENIK/ICA | RAZRED | ŠKOLA | MENTOR |
| 1. | Arjan Đurđević | 4. razred | SŠ Vladimir Gortan Buje | Nataša Bezić |
| 2. | Flavia Paliaga | 2. razred | SŠ Zvane Črnje Rovinj | Karin Milotić |
| 3. | David Antonini | 4. razred | SŠ Vladimir Gortan Buje | Nataša Bezić |
| 4. | Elena Kiss | 3. razred | Gimnazija Pula | Nina Šestanović |
| 5. | Kiara Maurović | 3. razred | Talijanska srednja škola Rovinj | Luka Nreka |

Čestitamo svim učenicima čiji su radovi predstavljeni na Natjecanju –izložbi, kao i njihovim mentorima na poticanju učenika u njihovom kreativnom izražavanju

**Članovi Županijskog povjerenstva za organizaciju i provedbu natjecanja su:**

1. Nada Crnković, ravnateljica OŠ Kaštanjer Pula
2. Arijana Dobrila Barbaro, prof. savjetnik, OŠ Jurja Dobrile Rovinj
3. Karin Milotić, prof. mentor, Srednja škola Zvane Črnje Rovinj
4. Nevena Starčević, prof. likovne kulture, OŠ Kaštanjer Pula
5. Svjetlana Prkić, prof. informatike, OŠ Kaštanjer Pula

U Puli, 21. ožujka 2021.

Nevena Starčević, prof. LK